**Г О Д И Ш Е Н П Л А Н**

на

**Народно Читалище „Ралю Т. Кехайов-1929 год.”с.Просеник**

**за 2022год.**

**Основни задачи**

* Читалището да се превърне в комплексен център, ръководител и координатор на цялата културна дейност в селото.
* Да се работи за максималното включване на учениците и младежите във всякакви мероприятия запланувани от читалището.
* Да се продължи работата по издирване и популяризиране на местния фолклор-традиции, обичай,легенди и предания.

**Обслужване на читатели под 14 години**

* Да се организират различни мероприятия за популяризирането на книгите като: -литературни и колективни четения, разходки из библиотеката и др.
* Да се запознават новите читатели със Молбата на книгата и правилата за ползване на библиотечните документи.
* Да се подготвят препоръчителни списъци с допълнителна литература за извън класно четене по класове съвместно със класните ръководители.

**Обслужване на читатели над 14 години**

* Тематично да се подреждат кътове по различни тематики касаещи младите хора.
* Да се правят обсъждания на книги от познати автори.
* Да се организират колективни гледания на интересни предавания , филми и др. на мултимедийният екран.

**Справочно-библиографска информация**

* Да се следи за закъснели читатели.
* Да се поддържат каталозите.
* Своевременно да се прочиства фонда от физически похабени и остарели по съдържание книги.
* Търсене на нови форми и методи за опазване и обогатяване на библиотечния фонд.
* Групови и индивидуални обучения за работа с компютри.

**Културен календар**

* Читалището да допринесе за още по-голяма тържественост при провеждането на местните празници и обичай.
* Да се набележат нови форми на културно-масова работа с оглед ангажиране на повече читалищни дейци.
* През цялата година да се поддържат кътове и витрини за бележити дати и кръгли годишнини.

По- случай годишнина от рождението на Христо Ботев – да се подготви презентация и се изнесе пред учениците от прогимназиалния курс.

* Да се отбележи 100 г. от рождението на Блага Димитрова – бълг.поетеса-да се обсъди романа Лавина.
* Годишнина от смъртта на Йордан Радичков, български писател и драматург да се обсъди книгата му „Ние врабчетата”-с учениците от втори клас.
* Колективното четене и драматизации на приказки от Братя Грим и Андерсен с децата от ДГ” Снежанка”.
* Гледане и слушане на детски филмчета и песнички на мултимедийният екран с децата от ДГ и началния курс.
* По случай 120 г. от рождението на Светослав Минков – български писател да се обсъди ,,Дамата със рентгеновите очи”с учениците от горните класове.
* 180 г. от рождението на Карл Май – немски писател, автор на романи за деца и юноши- да се подреди кът с неговите романи.
* 115 г. от рождението на Емилиян Станев - български белетрист-да се направи колективно четене на приказката ,,Лакомото мече” със децата от детската градина.
* Поетична вечер-95 год.от смъртта на Стоян Михайловски „С басните на Михайловски”- със ученици от началния курс.
* Съвместно със комитета на жените да се организира и проведе народният обичай „Бабинден”- да се направи изложба от саморъчно изработени предмети под наслов”С душа, ръце и сърце”.
* По случай годишнината от обесването на Васил Левски –да се подготви презентация и рецитал със стихове посветени на Апостола.
* По случай -90 години от рождението на Слав Георгиев Караславов – български писател –да се прочетат стихове от стих.,,Корава пръст” със жените от клуба към читалището.
* 135 г. от рождението на Димчо Дебелянов- български поет и преводач-да се обсъди творчеството му с учениците от седми клас.
* „Нека се обичаме” –тържество посветено на любовта и виното „Трифон Зарезан” и „Свети Валентин”.
* Деня на самодееца да се отбележи със възстановка на народния обичай ”Седянка”.
* Съвместно със ДГ да се подготви посрещането на баба Марта. В читалището да се поканят деца сами да си изработят и украсят мартеници, да се направи изложба.
* 60 г. от рождението на Петя Дубарова – българска поетеса-съвместно със учениците от горните класове да се подготви литературна вечер посветена на творчеството и да се обсъди стихосбирката ”Аз и морето.”
* За празниците „Курбан и Шекер” байрами да се подготвят поздравителни програми за честванията.
* ” Славим вас Освободители”! – мултимедийна прожекция и викторина с ученици, посветени на ТРЕТИ март- Националния празник на страната.
* За деня на жената ОСМИ март- съвместно със комитета на жените да се организира женско парти в ресторанта .
* С учениците от началния курс да се подготвят и представят драматизации на приказките „Сливи за смет” и „Гузен негонен бяга” от Елин Пелин.
* Mеждународен ден на здравето. Празник на витамините. Беседа с младежи от селото .
* Прожекция на филмчета за влиянието на наркотичните вещества върху човешкия организъм.
* 110 г. от смъртта на Пенчо П. Славейков - поет, преводач и литературен критик-да се отбележи със прочит на негови стихове с учениците от горните класове.
* Организиране и провеждане на традиционният празник на селото „Кукери”-за прогонване на злите сили , за плодородие и благоденствие на селото.
* „Хей , пролет иде”!- пролетен бал със маски с учениците от началните класове.
* Да се организира съвместно със училището поход до близка местност за опознаване на родния край и запознаване със местностите на селото.
* „Играй,играй Лазаре”- да се организира и проведе пролетния народен обичай „Лазаруване”.
* Да се отбележи 150 г. от рождението на Антон Страшимиров - обсъждане на романа ,,Хоро” със учениците от десети клас.
* 20 г. от смъртта на Николай Хайтов – български белетрист, драматург и публицист да се пропагандира творчеството му като се направи кът в библиотеката с негови произведения.
* Цветна феерия“  изложба-конкурс  на цветя с ученици от горните класове.
* По случай „Великден”- да се поканят желаещи деца в библиотеката и съвместно да боядисват и украсяват великденски яйца, да се подреди изложба под наслов ”Чук, чук , яйчице”.
* По- случай празника да се подготви програма от всички класове и от децата на детската градина.
* За деня на хумора и шегата да се направи литературна вечер –разкажи ми интересна приказка и хумореска научена от баба и дядо.
* Във връзка със седмицата на детската книга и изкуствата за деца и юноши съвместно с училището да се набележат различни мероприятия за провеждането:

**-** базар на книгата

- cцена на талантите

**-** рисунка върху асфалт – на тема „Детство без граници”.

* За деня на Славянската Писменост и Култура 24 МАЙ – да се подготви програма съвместно с учениците от Училище и децата от ДГ.
* Да се вземе участие в подготовката и провеждането на събора на селото.
* Д а се чества 145 г. от рождението на Елин Пелин –като се четат негови приказки и разкази със деца от детската градина и училището.
* 80 г. от разстрела на Никола Йонков Вапцаров –да се публикуват в страницата на читалището стихове посветени на поета написани от нашата местна поетеса Елена Великова.
* 105 г. от смъртта на Райна Княгиня-да се обсъди живото и дейността и със жените от клуба.
* П о случай 120 г. от рождението на Ангел Каралийчев - писател, автор и на много книги за деца-да се прочетат негови приказки със ученици от началните класове.
* Откриване на лятна читалня с детско утро „Здравей наше лято”.
* Да се вземе участие в провеждането на празника на Общината.

Международен ден на детето- Конкурс „Просеник търси своите таланти”

* 2 ЮНИ – ден на Христо Ботев и на загиналите за свободата и независимостта на Р. България- поднасяне на венци и цветя пред двата паметника .
* Да се проведе детски празник в „Края на учебната година „ с учениците от началните класове и техните преподаватели.
* Летни занимания в библиотеката:

**-** Прожекции на филми по мултимедийният екран.

**-** Съвместно четене на приказки и енциклопедии.

**-** Свободни занимания/ рисуване, танци, редене на пъзели и други игри/.

**-** Изработване на различни макети от подръчни материали и подредба на изложби.

**-** Подреждане и запознаване с изкуството икебана.

* "Добре дошли в дома на книгите" – въвеждане на  най- малките  читатели първокласници в библиотеката.
* Да се прожектират презентации по повод годишнините от Съединението и Обединението на България.
* Да се отбележи 200 г. от рождението на Добри Чинтулов - възрожденски поет и културно-просветен деец-с учениците от осми клас.
* Да се продължи дейността на клуба „ Приятел на книгата” – да се превличат нови приятели.
* П о случай-85 г. от смъртта на Йордан Йовков – български писател-да се обсъдят разкази от ,,Песента на колелета та”.
* Да се вземе участие с материали и др. за откриването на учебната година.
* Открит урок посветен на Първи ноември – „Ден на народните будители“ – в библиотеката.
* Да се проведе” Деня на християнското семейство”- да се поканят по възрастни жители от селото.
* По случай 115 г. от рождението на Астрид Линдгрен – шведска писателка за деца да се обсъди книгата ,,Пипи дългото чорапче” с учениците от трети клас.
* Да се направи презентиране на новоиздадените книги от нашата стоматоложка Анна Кабанова ,,Една минута из времето” и ,,Коя е моята Родина?,” за целта предварително да се предоставят за четене на по-голям брой читатели.
* 195 г. от рождението на Петко Р. Славейков -български поет, преводач, фолклорист, общественик и публицист- колективно да се прочете поемата ,,Изворът на белоногата” с учениците от четвърти клас.
* Как празнуват Коледа по света“ – презентация в библиотеката за ученици от   началните класове.
* Да се организира и проведе народния обичай „Коледуване” с младежите.
* ”Зимна приказка” – детско шоу с Дядо Коледа за най-малките   жители на с.Просеник.
* По повод 55 г. от смъртта на Чудомир (Димитър Христов Чорбаджийски) – български писател-хуморист –да с четат негови хумористични разкази с жените от клуба към читалището.
* През цялата година да се следят и отбелязват кръгли годишнини на наши и чужди писатели , да се дискутира творчеството им , да се правят кътове с произведения та им и се качват във фейсбук страницата на читалището.
* Годишния план е одобрен и приет на заседание на УС на читалището , което се проведе на 21.10.2021год. от 17.00ч. в библиотеката .

**Културния календар може да подлежи на допълване и промяна във времето.Също така и според заповедите на Здравното Министерство във връзка със пандемичната обстановка в страната!**

**Изготвил: Читалищен секретар**

**/ Д. Димитрова/**